**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 18-Ի N 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ ֆինանսների նախարարություն** | **21.10.2024թ.****№ 01/26-1/22217-2014** |
| Ուսումնասիրելով հիշյալ գրությամբ ներկայացված ՀՀ կառավարության որոշման նախագիծը՝ հայտնում ենք, որ առաջարկություններ չկան:Սակայն պետք է նկատի ունենալ, որ աճուրդով գնվող ապրանքների, աշխատանքների և ծառայությունների ցանկը հաստատվել է՝ հիմք ընդունելով Եվրասիական տնտեսական միության մասին պայմանագրի 25-րդ հավելվածով հաստատված արձանագրությունը, համաձայն որի անդամ պետությունն իրավունք ունի ընդլայնել, բայց ոչ կրճատել աճուրդով գնվող՝ նույն արձանագրությանը կցված ցանկում ներառված գնման առարկաները: Հաշվի առնելով նշվածը առաջարկում ենք նախագիծը քննարկել ՀՀ փոխվարչապետ պրն. Մհեր Գրիգորյանի մոտ և դրա արդյունքներով որոշել նախագծի հաստատման ներկայացման հարցը: |  **ԸՆԴՈՒՆՎԵԼ Է Ի ԳԻՏՈՒԹՅՈՒՆ:**  |
| **2. ՀՀ արդարադատության նախարարություն** | **29.11.2024թ.****N/27.0.01/48732-2024** |
| **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ****«Հայաստանի Հանրապետության կառավարության 2017 թվականի մայիսի 18-ի N 534-Ն որոշման մեջ փոփոխություններ կատարելու մասին»**  **Հայաստանի Հանրապետության կառավարության որոշման** **նախագծի վերաբերյալ** 1. «Հայաստանի Հանրապետության կառավարության 2017 թվականի մայիսի 18-ի N 534-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանից առաջարկում ենք հանել «Գնումների մասին» օրենքի 5-րդ հոդվածի 1-ին մասի 6-րդ և 14-րդ կետերը, քանի որ նշված դրույթները լիազորող նորմեր են հանդիսացել Հայաստանի Հանրապետության կառավարության 2017 թվականի մայիսի 18-ի N 534-Ն որոշման (այսուհետ՝ Որոշում) ընդունման համար: Հարկ է նշել նաև, որ Նախագծի նախաբանում հղում է կատարվել նաև Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ կետին, որը չի կարող լիազորող նորմ հանդիսանալ ենթաօրենսդրական նորմատիվ իրավական ակտ ընդունելու համար՝ հաշվի առնելով «Նորմատիվ իրավական ակտերի մասին»օրենքի 13-րդ հոդվածի 1-ին մասի կարգավորումը, համաձայն որի՝ *ենթաօրենսդրական նորմատիվ իրավական ակտը ունենում է նախաբան, որում նշվում է* ***օրենսդրական իրավական ակտի հոդվածը կամ մասը****, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:*

Հաշվի առնելով վերոգրյալը՝ Նախագծի նախաբանում որպես լիազորող նորմ անհրաժեշտ է հղում կատարել «Նորմատիվ իրավական ակտերի մասին»օրենքի 34-րդ հոդվածի 1-ին մասին՝ նկատի ունենալով, որ Նախագծով նախատեսվում է Որոշման մեջ փոփոխություններ կատարել:1. Նախագծի 1-ին կետում ***«2027»*** թիվն անհրաժեշտ է փոխարինել *«2017»* թվով: Միաժամանակ, Նախագծի 1-ին կետից *«հավելվածում»* բառից հետո առաջարկում ենք հանել *«էլեկտրոնային աճուրդի միջոցով ձեռք բերվող ապրանքների, աշխատանքների և ծառայությունների ցուցակի ապրանքներ բաժնից»* բառերը, իսկ *«տողերը»* բառը փոխարինել *«կետերը»* բառով:
 | **ԸՆԴՈՒՆՎԵԼ Է:** Կատարվել են համապատասխան փոփոխությունները:**ԸՆԴՈՒՆՎԵԼ Է:** Կատարվել են համապատասխան փոփոխությունները: |

**Առողջապահության նախարարություն**